[{"text_idx": "#000000", "text": "Ers i Abertawe golli\u2019n erbyn Caerlyr bythefnos yn o\u0302l mae yna nifer o gefnogwyr Yr Elyrch wedi dweud wrtha i eu bod nhw\u2019n poeni am eu ti\u0302m y tymor yma. Poeni nad ydyn nhw\u2019n ddigon da i aros yn Uwch Gynghrair Lloegr. Coeliwch fi \u2013 mae hi\u2019n llawer rhy gynnar i ddechrau poeni am hynny."}, {"text_idx": "#000001", "text": "Er mod i'n deall y siom o golli dwy ge\u0302m yn olynol yn yr Uwch Gynghrair does yna ddim cywilydd colli oddi cartref yn erbyn y pencampwyr presennol, Caerlyr. A dwi\u2019n meddwl eu bod nhw wedi bod yn hynod anffodus yn erbyn Hull yn y ge\u0302m flaenorol. Abertawe oedd y ti\u0302m gorau tan i Hull sgorio o gic gornel. Roedd y clwb yn hynod o siomedig i beidio ag arwyddo Enner Valencia ar fenthyg o West Ham cyn i\u2019r cyfnod trosglwyddo ddod i ben. Mi benderfynodd yr ymosodwr ymuno ag Everton yn hytrach na dod i\u2019r Liberty. Rhwng popeth mi fuo hi\u2019n gyfnod trosglwyddo cymysglyd i\u2019r clwb \u2013 gwerthu\u2019r capten Ashley Williams a\u2019u prif sgoriwr y tymor diwethaf, Andre Ayew. Ond arwyddo Fernando Llorente sydd wedi ennill Cwpan Y Byd yn ogystal a\u0302 Borja Baston am \u00a315m, sy\u2019n record i\u2019r clwb."}, {"text_idx": "#000002", "text": "Mae\u2019n bwysig bod y cefnogwyr yn rhoi amser i\u2019r chwaraewyr newydd setlo yn Ne Cymru ac i ddod i arfer efo Uwch Gynghrair Lloegr. Mae hi\u2019n gynghrair fwy corfforol na La Liga yn Sbaen a thempo\u2019r chwarae\u2019n dipyn cynt."}, {"text_idx": "#000003", "text": "Mae Llorente wedi sgorio lot o goliau i Athletic Bilbao ac i Juventus dros y blynyddoedd a hefyd wedi sgorio 7 go\u0302l i Sbaen mewn 24 ge\u0302m. O ran Borja Baston \u2013 fe sgoriodd o 18 go\u0302l tra ar fenthyg yn Eibar o Athletico Madrid yn La Liga y tymor diwethaf. Does yna ddim amheuaeth yn fy meddwl i na fydd y ddau\u2019n sgorio lot o goliau rhyngddyn nhw y tymor yma."}, {"text_idx": "#000004", "text": "Mae\u2019n werth cofio hefyd nad ydi Gylfi Sigurdsson ddim ar ei orau ar y funud. Mi gafodd o orffwys ar o\u0302l i Wlad Yr Ia\u0302 wneud cystal yn Ewro 2016 \u2013 felly tydi o ddim wedi bod 100% yn ffit yn ystod gemau agoriadol y tymor."}, {"text_idx": "#000005", "text": "Dwi\u2019n gwybod fod yna rediad anodd o gemau yn wynebu\u2019r Elyrch dros yr wythnosau nesaf gan ddechrau efo\u2019r ge\u0302m yma\u2019n erbyn Chelsea. Ond pan fydd pawb ar eu gorau \u2013 dwi wir yn credu fod yna ddigon o dalent o fewn carfan Yr Elyrch i aros yn Uwch Gynghrair Lloegr am dymor arall."}, {"text_idx": "#000009", "text": "As Swansea City and Birmingham City prepare for this weekend's Championship clash at the Stadium, we take a look back at a thrilling meeting between the sides in SA1 in January 2019."}, {"text_idx": "#000010", "text": "Liam Walsh delighted to get first minutes under his belt on injury return"}, {"text_idx": "#000011", "text": "Liam Walsh was thrilled to get his first minutes under his belt following a serious Achilles injury, and has his sights set on being part of Swansea City\u2019s Championship run-in."}, {"text_idx": "#000013", "text": "Supporters can now receive up to 30 per cent off across our whole merchandise range* for a limited time only."}]